Xanthippos

Xanthippos (Gr. Ξάνθιππος) was 'n welgestelde Atheense politikus en generaal in die vroeë vyfde eeu v.C.. Hy was die seun van Ariphron en vader van Perikles.Smith, Dictionary of Greek and Roman Biography and Mythology >  band 3, bladsy 191  Xanthippos het in 479 v.C. die amp van eponieme archont in Athene beklee. Xanthippos was direk verantwoordelik vir die ontheffingsgerig van Miltiades die jongere volgend op Miltiades se onvermoë om Paros in 489 v.C. te verower.Smith, Dictionary of Greek and Roman Biography and Mythology >  band 3, bladsy 1285

Xanthippos is in 484 v.C. geostrakeer.

In 479 v.C. het Xanthippos vir Themistokles, 'n ou teëparty, opgevolg as kommandeur van die Atheense vloot.Smith, Dictionary of Greek and Roman Biography and Mythology >  band 3, bladsy 1285  

Xanthippos se grootste militêre onderskeiding was sy aanvoering van die Atheense vlootmagte by die beslissende Seeslag van Mykale teen die Perse, 'n stryd wat gevoer is aan die kus van Lydië in Klein-Asië onder die aanvoering van Leotychidas van Sparta.Smith, Dictionary of Greek and Roman Biography and Mythology >  band 3, bladsy 1285  

Ná die Spartane hulself van die Helleense bond onttrek het, het Xanthippos 'n Griekse mag gelei in 'n aanslag teen Sestos, wat deur die Perse ingeneem is na 'n winterbeleg.  Die Persiese goewerneur Artayktes het probeer ontsnap, maar is gevangegeneem en deur Xanthippos aan die inwoners van Elaeos oorgelewer ter vergelding, wat Artayktes gekruisig het.Smith, Dictionary of Greek and Roman Biography and Mythology >  band 3, bladsy 1285

Xanthippos was met Agariste getroud, die broerskind van Kleisthenes.(Herodotos, vi. 131; vgl. Kleisthenes.)  

 Verwysings 

Kategorie:Ou Griekse militariste
Kategorie:Ou Griekse politici
Kategorie:Generaals
Kategorie:Mense in die 5de eeu v.C.